# Rajzpályázat

**JÁTÉKSZABÁLYZAT**

**a Mevid zRt. által meghirdetett, a vállalat által szervezett rajzversenyhez**

1. **A játék szervezője:** a Mevid zRt. (7622 Pécs, Bajcsy-Zs. E. u. 14-16.) a továbbiakban Szervező.

**A Játékban részt vevő személyek:** a nyereményjátékban részt vehetnek a MEVID zRt. kiszállításos tálalókonyháin étkező óvodások és iskolások, azaz a lent megjelölt intézmények óvodásai, iskolásai. Továbbá fontos, hogy a nyereményjátékban résztvevők jelen Játékszabályzatban meghatározott feltételeket és szabályokat magukra nézve kötelezőnek fogadják el.

**Pályázók köre:**

Azon intézmények gyermekei, akik a Mevid zRt. (és GESZ) által szolgáltatott étkezésben részesülnek.

1. **A Játék időtartama:**

2024. március 01. 0:01-től 2024. március 22. 24.00-ig

1. **A Játék menete, részvételi szabályok:** A nyereményjáték a résztvevők számára ingyenes, és nem jár semmilyen kötelezettséggel. A nyereményjátékban részt vesz minden 18 év alatti gyermek, akinek szülője/törvényes képviselője hozzájárulását\* (10.pont) adta a rajzversenyen való részvételhez.

**A rajzpályázat témája:** \*\*\*Kedvenc nemzetiségi ételem, vagy kedvenc nemzetiségi érdekességem.\*\*\* A „Nemzetisági napok kezdeményezéshez az étkezőkben” című programban.

A rajzpályázatot négy korcsoport (óvodás - 6 éves korig; alsós - 6 – 9 éves korig; felsős 9-14 éves és középiskolás 14-18 éves korig) számára hirdetjük meg. Korcsoport tekintetében azt vesszük figyelembe, hogy a pályázat leadásakor a gyermek az adott intézmény – óvoda vagy iskola – mely évfolyamára jár, azaz a leadáskor óvodás, alsós vagy felsős-e! Az életkor csak egy irányadó mutató, nem elsődleges kategorizálási szempont.

Minden részt vevő gyermek számára kötelező az előre megadott témára épülő rajzot beküldeni. A rajz bármilyen eszközzel (ceruza, zsírkréta, festék) elkészíthető, A4-es méretben.

A szülő/törvényes képviselő/nagyszülő, tanár/nevelő az elkészült rajzot e-mailben, szkennelve vagy lefényképezve küldje be a **toth.adrienn@mevid.hu** e-mail címre, legkésőbb 2024. február 29. éjfélig. Az e-mail szövegében tűntessék fel a gyermek teljes nevét és életkorát. A rajzok mellé a szülői hozzájárulási nyilatkozatot is csatolják kitöltött formában.

Fontos: minden részt vevő gyermek kizárólag egy rajzzal nevezhet!

A nyertesek kiválasztásának menete: A nyereményjátékban részt vevő rajzok közül a

Mevid zRt. értékelő bizottsága (6 fő) korcsoportonként 4-4 rajzot választ ki, majd cégünk vezérigazgatója választja ki korcsoportonként a 3 végső nyertest.

1. **Kapcsolattartás:** A Szervezővel történő kapcsolattartás és a játékkal kapcsolatos további információk az alábbi e-mail címen kérhetők: toth.adrienn@mevid.hu
2. **Nyeremény:**

A nyertes gyermek az alábbi három lehetőség közül az egyiket választhatja ki osztályának/csoportjának!

* **első helyezett:** torta és/vagy biliárd kupon az osztálynak + kulacsa nyertes gyermeknek.
* **második helyezett:** torta és/vagy biliárd kupon az osztálynak + rajzszer készlet
* **harmadik helyezett:** rajzszer készlet ~3000 ft értékben

1. **A nyeremények kézbesítése:**

A nyeremények kézbesítése vagy az adott nevelési intézmény helyszínén – amelyet a nyertes gyermek látogat, vagy a Mevid zRt. központi irodaházában lehetséges (7622 Pécs, Baljcsy-Zs. E. u. 14-16)

1. **Adatkezelés és adatvédelem:** a Játékos elfogadja, hogy a Játék során történő adatkezelés célját megértette, ezzel egyidejűleg kifejezett hozzájárulását adja ahhoz, hogy megadott adatait a Szervező nyilvántartsa, kezelje és feldolgozza. Az információs önrendelkezési jogról és az információszabadságról szóló 2011. évi CXII. törvény értelmében a Szervező kezeli és dolgozza fel a játékosok személyes adatait. Az adatfeldolgozás jogi alapja az érintett személyek tájékoztatás utáni határozott hozzájárulása. A Játékba történő önkéntes regisztrációval, azaz a rajzok beküldésével a Játékosok hozzájárulnak a jelen szabályzatban meghatározott személyes adataik feldolgozásához és kezeléséhez. **A Játékosok a Játékban való részvétellel kifejezetten hozzájárulnak ahhoz, hogy a Szervező a beküldött rajzokat a Szervező tulajdonában álló a munkavállalói Facebook oldalán, és esetlegesen a Weboldalán, a sajtóban, egyéb nyomtatott kiadványokban, illetve a nyertes esetében értesítés céljából felhasználja elérhetőségeiket.** Illetve a beérkezett művek felhasználásának joga a Mevid zRt.-t illeti. Továbbá a Játékosok kifejezetten elfogadják, és tudomásul veszik, hogy nem jogosultak ellenszolgáltatásra adataiknak nyilvános közzétételéért!
2. **A Szervező felelőssége:** a Játékosok az általuk tévesen szolgáltatott adatokból adódó valamennyi következményt maguk viselik. Az adatok helytállóságát a Játékra történő jelentkezés során (vagy azt követően) a Szervezőnek nem áll módjában ellenőrizni, ezzel kapcsolatban a felelősség és minden ezzel járó jogi és anyagi következmény minden esetben a Játékosokat terheli. A Szervező kizár minden felelősséget bármilyen kártérítési, kártalanítási igényért a Játékban való részvétel során, a Játék esetleges hibáiból, hiányosságaiból, hibás működéséből, a Játék során bekövetkezett késésekből eredő vagy ahhoz kapcsolódó költségekért, károkért, veszteségekért.
3. **Egyéb rendelkezések:** Szervező fenntartja a jogot, hogy a vélelmezhetően nem a Játék szellemiségének megfelelő, tisztességtelen és/vagy etikátlan módszerekkel, nyerészkedés céljából pályázó játékosokat előzetes értesítés mellett kizárja a játékból. A Játékkal kapcsolatban a jogi út az előzetes egyeztetés eredménytelensége esetén vehető igénybe
4. **\*Szülői hozzájáruló nyilatkozat:** A szülő/törvényes képviselő/nagyszülő - az elkészült rajz mellett - az alábbi hozzájáruló nyilatkozatot is megfelelően kitöltve küldje el a toth.adrienn@mevid.hu e-mail címre, legkésőbb **2024. március 22. éjfélig.** *(A hozzájáruló nyilatkozatot nem szükséges kinyomtatni, elektronikusan kitölthető.)*

*Jelen e-mailt küldő szülő ……………….. (név) a gyermekem ………………………. (név) ………. (életkor) rajzának a Mevid zRt. rajzpályázatára történő beküldésével egyidejűleg hozzájárulok hogy a rajzon a gyermekem neve és életkora feltüntetésre kerüljön, valamint hozzájárulok ahhoz, hogy a pályázatra beküldött rajzot a Mevid zRt. elektromos gépjárművén autófóliázás útján legalább egy évig feltüntesse, illetve nyilvánosan elérhető internetes oldalain – különösen, de nem kizárólagosan a www.mevid.hu weboldalon, a társaság www.facebook.com/mevid facebook oldalán - és kiadványaiban díjazás/ellenérték és további korlátozás nélkül felhasználja.*

Pécs, 2024. január 20.